Source: https://www.slov-lex.sk/pravne-predpisy/SK/ZZ/1990/194/19910101.html
Timestamp: 2020-02-17 08:25:25+00:00

Document:
Časová verzia predpisu účinná od 01.01.1991 do 29.02.1992
okamžité lotérie, pri ktorých sa účastník hry na vyznačenej, až do zakúpenia zakrytej časti stávkového tiketu alebo žrebu bezprostredne po jeho získaní dozvie prípadnú výhru;
stávkové hry pomocou mechanických, elektronických hracích prístrojov alebo podobných zariadení (ďalej len „hracie prístroje“), ktoré prípadnú výhru vydajú samé;
stávková hra vykonávaná pomocou osobitného druhu žetónov s kombináciou pätnástich čísel v číselnom rade od jedna do deväťdesiat, pri ktorej nie je dopredu určený počet účastníkov, ani výška hernej istiny. Žrebovanie sa vykoná verejne pomocou mechanického zariadenia a spočíva v postupnom žrebovaní čísel od jedna do deväťdesiat. Výhra sa vypočítava podľa úhrnnej výšky vkladov podľa druhu výhry a v každej hre podľa výsledku žrebovania. Podmienky hry sa podrobne určia v hernom pláne;
stávkové hry vykonávané v herniach (kasínach) osobitne na to určených, a to aj za pomoci mechanických zariadení (napr. ruleta), pri ktorých nie je dopredu určený počet účastníkov a ani nie je známa výška stavených súm jednej hry. Výhra sa vypočítava z výšky vkladov podľa podmienok určených v hernom pláne.
pri peňažných, číselných a okamžitých lotériách a stávkových hrách výlučne peniaze, ak Ministerstvo financií, cien a miezd Slovenskej republiky (ďalej len „ministerstvo“) výnimočne nepovolí aj výhry v iných hnuteľných veciach;
pri vecných lotériách a tombolách hnuteľné veci s vylúčením peňazí, vkladných knižiek a cenných papierov. Pri vecných lotériách môže orgán, ktorý povolenie vydáva, určiť, aby sa najnižšie výhry vyplácali v peniazoch; nesmú byť však vyššie ako 200 Kčs.
Peňažné a číselné lotérie a stávkové hry podľa § 2 písm. f) môžu prevádzkovať len organizácie osobitne zriadené na tento cieľ, ak nie je prevádzkovateľom priamo štát (ministerstvo alebo ním poverená štátna organizácia), a pri dostihových stávkach organizácia určená ministerstvom po dohode s Ministerstvom poľnohospodárstva a výživy Slovenskej republiky.
Okamžité lotérie a stávkové hry v kasíne môžu prevádzkovať len organizácie určené ministerstvom na základe výberového konania.
Lotérie a iné podobné hry sa môžu prevádzkovať len na základe povolenia vydaného príslušným orgánom. Povolenie nemožno vydať fyzickej osobe, vrátane fyzickej osoby - podnikateľovi,1) zahraničnej právnickej osobe s výnimkou organizácií s medzinárodným prvkom, ani tuzemskej právnickej osobe so zahraničnou majetkovou účasťou. Ministerstvo môže povoliť výnimku tuzemským právnickým osobám so zahraničnou majetkovou účasťou pri stávkových hrách podľa § 2 písm. i).
Povolenie sa môže vydať len vtedy, ak prevádzkovanie lotérií a iných podobných hier je v súlade so zákonmi a inými všeobecne záväznými právnymi predpismi, ak neohrozuje verejný poriadok, je zaručené jeho riadne prevádzkovanie a hry majú sociálny, osvetový alebo inak verejne prospešný cieľ, na ktorý bude použitý:
výťažok vo výške aspoň 10 % pri ostatných hrách uvedených v § 2 s výnimkou hier podľa § 2 písm. e).
Pravdepodobnosť výhry pri lotériách a tombolách, s výnimkou číselných lotérií a stávkových hier, ako aj iných hier vykonávaných pomocou mechanických prístrojov, nesmie byť menšia ako 1:200.
Národné výbory povoľujú na žiadosť lotérie a tomboly výlučne vo svojom územnom obvode, a to
miestny národný výbor tombolu s hernou istinou do 20 000 Kčs a vecnú lotériu s hernou istinou do 50 000 Kčs,
okresný národný výbor tombolu s hernou istinou vyššou ako 20 000 Kčs do 50 000 Kčs a vecnú lotériu s hernou istinou vyššou ako 50 000 Kčs do 200 000 Kčs.
V ostatných prípadoch povoľuje lotériu a tombolu na žiadosť ministerstvo. Lotériu, ktorá sa má usporiadať na území Slovenskej republiky i na území Českej republiky a prevádzkujúca organizácia má sídlo na území Slovenskej republiky, povoľuje ministerstvo po dohode s Ministerstvom financií, cien a miezd Českej republiky.
Úhrnná cena výher lotérií a tombol nesmie byť nižšia ako 20 % a vyššia ako 50 % hernej istiny. Ministerstvo môže v odôvodnených prípadoch predovšetkým s cieľom zvýšenia záujmu o niektoré typy lotérií zvýšiť úhrnnú cenu výher lotérií až na 70 % hernej istiny.
Pri tombolách usporiadaných pri slávnostiach a zábavách, pri ktorých sú výhry dotované prevažne z vecných darov členov usporiadajúcej organizácie, rozhodne o podmienkach vykonania tomboly príslušný národný výbor podľa vlastného uváženia a miestnych pomerov.
Pred vyžrebovaním lotérie sa nepredané žreby musia uschovať v zapečatených balíkoch na bezpečnom mieste. Taktiež treba vykonať opatrenia, aby sa žreby, ktoré sa vrátia poštou alebo iným spôsobom pred žrebovaním, v priebehu žrebovania alebo tesne po žrebovaní nemohli zneužiť.
Vyúčtovanie lotérie a tomboly
Lotériová komisia alebo lotériový zástupca zabezpečí najneskôr do 60 dní po skončení lehoty na vyzdvihnutie výher vyúčtovanie lotérie alebo tomboly, zároveň zabezpečí aj vyúčtovanie akcie, na ktorej zabezpečenie bola povolená lotéria alebo tombola. V prípade, že k tomuto dňu neboli ešte z výťažku uhradené všetky výdavky, na krytie ktorých bola lotéria alebo tombola povolená, vyhotoví sa ďalšie vyúčtovanie najneskôr v lehote určenej orgánom, ktorý povolil lotériu alebo tombolu. Organizácia je povinná predložiť správu o vyúčtovaní orgánu štátneho dozoru a v odpise orgánu, ktorý povolil lotériu alebo tombolu.
Do príjmu lotérie patria aj výhry pripadajúce na nepredané žreby a výhry, ktoré neboli vyzdvihnuté v určenej lehote. Do príjmu tomboly patria aj výhry, ktoré neboli vyzdvihnuté v určenej lehote.
O použití prípadného nespotrebovaného výťažku lotérie alebo tomboly rozhodne orgán, ktorý lotériu alebo tombolu povolil.
Použitie výťažku lotérie a tomboly
Výťažok lotérie alebo tomboly možno použiť na cieľ, ktorý je uvedený v povolení. Na iný cieľ možno výťažok použiť len po predchádzajúcom súhlase orgánu, ktorý povolil lotériu alebo tombolu.
Súhlas na iné použitie výťažku lotérie alebo tomboly možno dať iba vtedy, ak jej pôvodný cieľ zanikol ako následok nepredvídaných príčin alebo povolenie na jej usporiadanie bolo zrušené, ak sa nerozhodlo, aby bol výťažok odvedený do štátneho rozpočtu Slovenskej republiky.
HRACIE PRÍSTROJE
Prevádzkovať stávkové hry pomocou hracieho prístroja môžu česko-slovenské právnické osoby, ktoré majú prístroj vo vlastníctve alebo užívaní na základe zmluvy, a to i od zahraničných subjektov.
Zmluva so zahraničným subjektom podľa odseku 1 sa môže uzavrieť iba s podmienkou, že jeho podiel nebude vyšší ako 50 % príjmov z hry znížený o výhry a ak sa zaviaže bezplatne dodať náhradné diely a súčiastky na prevádzku hracích prístrojov.
Povolenie na prevádzkovanie hracích prístrojov vydáva na žiadosť:
miestny národný výbor vo svojom územnom obvode,
minsterstvo, ak sa prístroj prevádzkuje v cudzej mene.
Povolenie sa vydáva najdlhšie na jeden kalendárny rok.
Za vydanie povolenia na prevádzku hracích prístrojov platí prevádzkovateľ za každý hrací prístroj správny poplatok.3)
Po zaplatení správneho poplatku vydá orgán, ktorý prevádzku hracieho prístroja povolil, známku, ktorou sa musí označiť každý hrací prístroj na viditeľnom mieste tak, aby nebolo možné známku poškodiť. Známka obsahuje označenie ministerstva, štátny znak Slovenskej republiky a rok povolenia a hodnotu.
Rozhodnutie o povolení prevádzkovania hracieho prístroja obsahuje okrem náležitostí rozhodnutia ustanovených správnym poriadkom4) najmä:
schválenie herného plánu s prípadnými úpravami alebo doplnkami,
schválenie stáleho umiestnenia hracieho prístroja,
určenie spôsobu a podmienok manipulácie s hracím prístrojom, najmä pri výbere peňazí a vykonávaných opravách.
Hrací prístroj musí mať počítadlo mincí, ktoré možno zabezpečiť orgánom štátneho dozoru proti zneužitiu, a musí sa umiestniť tak, aby neumožňoval účasť na hre osobám mladším ako 18 rokov, alebo prevádzkovateľ musí vykonať také opatrenia, aby sa tieto osoby nemohli zúčastňovať na hre. Za týmto účelom je prevádzkovateľ oprávnený požadovať predloženie preukazu totožnosti.
Povolenie prevádzky hracieho prístroja sa môže viazať na splnenie podmienok nutných vo verejnom záujme.
Najvyššia stavená suma na jednu hru predstavuje 2,- Kčs a najvyššia výhra z jednej hry predstavuje 200,- Kčs a pravdepodobnosť výhry nemôže byť nižšia ako 60 % a vyššia ako 80 %. Ak sa hrací prístroj prevádzkuje v cudzej mene, najvyššiu stavenú sumu na jednu hru, najvyššiu výhru z jednej hry a pravdepodobnosť výhry určí ministerstvo v povolení.
Povolenie na prevádzkovanie hracieho prístroja možno vydať za predpokladu, že prevádzkovateľ preukáže:
že od výroby hracieho prístroja neuplynulo päť rokov,
osvedčením Štátnej skúšobne, že je hrací prístroj schopný prevádzky,
že do hracieho prístroja je zabudovaný systém najmenej dvojitej kontroly vložených a vyplácaných mincí.
Prevádzkovateľ zabezpečí najmenej raz za šesť mesiacov prevádzky hracieho prístroja kontrolu správnosti výherného pomeru (pravdepodobnosť výhry) prostredníctvom servisnej alebo inej oprávnenej organizácie.
Prevádzkovateľ je povinný do dvoch mesiacov po uplynutí doby, na ktorú bolo povolenie vydané, podať vyúčtovanie prevádzky podľa jednotlivých hracích prístrojov a predložiť ho orgánu, ktorý povolenie vydal. Ak povolenie vydalo ministerstvo, predloží toto vyúčtovanie orgánu štátneho dozoru.
Všetky účtovné operácie uskutočňované v súvislosti s prevádzkovaním hracích prístrojov sa musia viesť oddelene od prípadných ďalších hospodárskych operácií prevádzkovateľa a výťažok z ich prevádzky tvorí súčasť jeho zdaniteľných príjmov.
Povolenie na usporiadanie kurzových stávok podľa § 2 písm. h) vydáva na žiadosť ministerstvo najdlhšie na obdobie 10 rokov. V povolení podrobne určí podmienky prevádzkovania kurzových stávok, schváli herný plán, určí predmet stávok a schváli počet a umiestnenie stávkových kancelárií.
V žiadosti o povolenie prevádzkovateľ menovite uvedie vedúcich stávkových kancelárií a všetky ďalšie osoby oprávnené prijímať stávky, ako aj údaje potrebné na vydanie oprávnenia podľa § 24. Akúkoľvek zmenu je prevádzkovateľ povinný oznámiť orgánu štátneho dozoru do troch dní odo dňa, kedy nastala. Osoby oprávnené prijímať stávky musia byť bezúhonné a odborne spôsobilé na túto činnosť.
Ministerstvo môže určiť ďalšie podmienky, ak to vyžaduje zabezpečenie riadneho prevádzkovania stávkových hier.
Povolenie sa vydá prevádzkovateľovi za predpokladu, že preukáže splnenie podmienok na riadne prevádzkovanie kurzových stávok, najmä že má k dispozícii potrebný základný a prevádzkový kapitál a že poskytne zabezpečenie pre pohľadávky štátu a na vyplatenie výher účastníkom.
Na zabezpečenie podľa § 22 určí ministerstvo v povolení konkrétnu sumu, najmenej vo výške 10 % základného a prevádzkového kapitálu (ďalej len „istota“), ktorú môže počas trvania povolenia meniť vzhľadom na rozsah stávkových hier.
Istotu uloží prevádzkovateľ na osobitný účet v peňažnom ústave. Prevádzkovateľ s ňou môže disponovať len so súhlasom ministerstva. Pri použití istoty sa prednostne uhradia pohľadávky štátu. Ak istota nestačí na výplaty výher účastníkom, uhradia sa tieto pohľadávky pomerne podľa ich výšky.
Istota sa uvoľní len vtedy, ak uplynula lehota, na ktorú sa povolenie vydalo alebo sa zrušilo alebo sa skončila činnosť za podmienky, že verejnosti sa oznámil úmysel istotu vrátiť a nikto zo stávkujúcich sa do 30 dní po oznámení neprihlásil so svojimi nárokmi.
Ministerstvo môže v odôvodnených prípadoch upustiť od istoty.
Stávky je možné prijímať len v hotovosti.
Osoby oprávnené prijímať stávky sa nesmú zúčastňovať stávok u prevádzkovateľa, pre ktorého prijímajú stávky.
Prevádzkovateľ musí každý rok po uplynutí kalendárneho roka predložiť do 15. februára vyúčtovanie z prevádzkovania kurzových stávok za predchádzajúci kalendárny rok orgánu štátneho dozoru.
Z vyúčtovania musí byť zrejmý výťažok kurzových stávok za uplynulý rok. Ďalej musí byť vypočítaná časť tohto výťažku určená v povolení podľa § 4 ods. 4 na sociálne, osvetové alebo iné verejnoprospešné ciele.
Náklady štátneho dozoru znáša ich prevádzkovateľ. Sú najviac 1 % z príjmu zo stávkových hier zníženého o vyplatené výhry a určia sa v povolení. Sumy sa odvádzajú štvrťročne vždy do konca mesiaca, ktorý nasleduje po každom štvrťroku.
Prevádzkovateľ, prípadne osoby, ktoré sú k nemu v pracovnom, členskom či obdobnom pomere, zmluvní partneri, ale aj zástupcovia orgánu štátneho dozoru, ministerstva alebo iného správneho orgánu sú povinní zachovať mlčanlivosť o účastníkoch stávok (hráčoch) a ich účasti na hre (zisk, strata).
Povinnosť zachovávať mlčanlivosť o účastníkoch stávok a ich účasti na hre sa nevzťahuje na prípady, keď účastník hry zbaví osoby uvedené v odseku 1 povinnosti zachovávať mlčanlivosť alebo keď sú tieto skutočnosti predmetom dopytu v občianskom súdnom konaní alebo v trestnom konaní.
Na kurzových stávkach sa nesmie zúčastniť ten, kto nedovŕšil 18 rokov veku. Za týmto účelom je prevádzkovateľ oprávnený požadovať predloženie preukazu totožnosti.
Povolenie na prevádzkovanie stávok podľa § 2 písm. i) vydáva na žiadosť organizácie určenej podľa § 4 ods. 2 len ministerstvo, najdlhšie na dobu 10 rokov.
V povolení sa podrobne určia podmienky prevádzky hier v kasíne, schváli sa herný plán, návštevný poriadok a druhy stávkových hier, ktoré sa budú prevádzkovať v kasíne. Ďalej sa určí časť výťažku z hier podľa § 4 ods. 4 s uvedením konkrétneho účelu použitia.
Ministerstvo môže určiť ďalšie podmienky, ak to vyžaduje riadne prevádzkovanie stávkových hier.
Povolenie sa vydá prevádzkovateľovi, ak preukáže, že disponuje potrebným základným a prevádzkovým kapitálom, poskytne istotu pre pohľadávky štátu a na výplatu výher hráčov.
Všetky účtovné operácie uskutočňované v súvislosti s prevádzkou stávkových hier v kasíne musia byť vedené oddelene od prípadných ďalších hospodárskych operácií prevádzkovateľa a výťažok z ich prevádzkovania tvorí súčasť jeho zdaniteľných príjmov.
V kasíne používané hracie žetóny schvaľuje ministerstvo podľa vzorov hracích žetónov predložených v dvoch vyhotoveniach prevádzkovateľom kasína.
V kasíne musí byť zabezpečená preukazná evidencia o hracích žetónoch podľa druhov, prípadne typov žetónov.
Vynášanie hracích žetónov z kasína je neprípustné. O nevrátených alebo stratených žetónoch vedenie kasína spíše protokol. Kópie protokolu bude predkladať orgánu štátneho dozoru každý mesiac.
Stávkové hry v kasíne sú zakázané:
mimo herných hodín určených v povolení alebo v návštevnom poriadku,
v deň určený v návštevnom poriadku.
Na prevádzkovanie stávkových hier v kasíne platia obdobne ustanovenia § 23, § 28, § 29 a § 30.
V deň žrebovania štátnej lotérie sa nemôže uskutočniť žrebovanie inej lotérie a nemôžu sa predávať žreby iných lotérií. Výnimku môže povoliť len ministerstvo.
Orgán, ktorý lotériu alebo inú podobnú hru povolil, môže povolenie zrušiť, prípadne dočasne zastaviť prevádzkovanie, ak nie je splnená niektorá z podmienok uložených v povolení alebo sa nedodržujú predpisy o prevádzkovaní lotérií a iných podobných hier.
Štátny dozor a kontrolu nad dodržiavaním tohto zákona vykonáva orgán, ktorý vydal povolenie na prevádzkovanie lotérie alebo inej podobnej hry, alebo orgán, ktorý je ním poverený. Kontrolu nad dodržiavaním tohto zákona vykonáva tiež ministerstvo.
100 000 Kčs uloží miestny národný výbor právnickej osobe, ktorá v jeho územnom obvode prevádzkuje lotériu, tombolu alebo hrací prístroj bez povolenia, ktoré by bol oprávnený tento miestny národný výbor vydať, alebo ich prevádzkuje v rozpore s týmto zákonom, herným plánom alebo s podmienkami, ktoré sa jej uložili v povolení,
200 000 Kčs uloží okresný národný výbor právnickej osobe, ktorá v jeho územnom obvode prevádzkuje lotériu alebo tombolu bez povolenia, ktoré by bol oprávnený tento okresný národný výbor vydať, alebo ich prevádzkuje v rozpore s týmto zákonom, herným plánom alebo s podmienkami, ktoré sa jej uložili v povolení,
300 000 Kčs uloží okresná finančná správa právnickej osobe, ktorá v jej územnom obvode prevádzkuje lotériu, tombolu alebo inú podobnú hru bez povolenia, ktoré by bolo oprávnené vydať ministerstvo, alebo ich prevádzkuje v rozpore s týmto zákonom, herným plánom alebo s podmienkami, ktoré sa jej uložili v povolení, prípadne použije výťažok týchto hier na iný ako určený cieľ,
Pokutu do výšky 20 000 Kčs možno uložiť i fyzickej osobe, ak prevádzkuje lotériu alebo inú podobnú hru. Ak ide o prevádzkovanie hracieho prístroja za česko-slovenskú menu, uloží pokutu miestny národný výbor, v obvode ktorého bol prístroj prevádzkovaný. V ostatných prípadoch uloží pokutu okresná finančná správa, v územnom obvode ktorej bola lotéria alebo iná podobná hra prevádzkovaná.
Pokuta uložená národným výborom je príjmom rozpočtu národného výboru, ktorý pokutu uložil. Pokuta uložená finančnou správou je príjmom štátneho rozpočtu Slovenskej republiky.
Národný výbor, ktorý vydal povolenie na prevádzkovanie lotérie, tomboly alebo hracieho prístroja a toto povolenie podľa § 43 zrušil, rozhodne, že výťažok bude odvedený do jeho rozpočtu. Rovnako môže postupovať i vtedy, ak prevádzkovateľ prevádzkoval lotériu alebo inú podobnú hru bez povolenia a národný výbor bol oprávnený vydať toto povolenie.
Okresná finančná správa rozhodne, že výnos lotérie alebo inej podobnej hry prevádzkovanej v jej územnom obvode bez povolenia, ktoré by bolo oprávnené vydať ministerstvo, sa odvedie do štátneho rozpočtu Slovenskej republiky.
Ministerstvo, ktoré vydalo povolenie na prevádzkovanie lotérií alebo iných podobných hier a zruší toto povolenie podľa § 43, rozhodne, že výťažok z týchto hier bude odvedený do štátneho rozpočtu Slovenskej republiky.
Povolenie miestnemu národnému výboru ako prevádzkovateľovi hracích prístrojov, tomboly s hernou istinou do 20 000 Kčs a vecnej lotérie s hernou istinou do 50 000 Kčs vydá národný výbor vyššieho stupňa, ktorý je tiež oprávnený uložiť pokuty podľa § 48 ods. 1 písm. a).
Povolenie okresnému národnému výboru ako prevádzkovateľovi tomboly s hernou istinou vyššou ako 20 000 Kčs do 50 000 Kčs a vecnej lotérie s hernou istinou vyššou ako 50 000 Kčs do 200 000 Kčs vydá ministerstvo a orgánom oprávneným na uloženie pokuty podľa § 48 ods. 1 písm. b) je orgán štátneho dozoru.
Ministerstvo môže všeobecne záväzným právnym predpisom povoľovať i lotérie a iné podobné hry, ktoré nie sú upravené v prvej až piatej časti tohto zákona, a zvýšiť najvyššiu stavenú sumu na jednu hru a najvyššiu výhru v jednej hre podľa § 19 ods. 4 druhej časti tohto zákona.
§ 13 Vyúčtovanie lotérie a tomboly
§ 16 Použitie výťažku lotérie a tomboly
DRUHÁ ČASŤ HRACIE PRÍSTROJE
§ 23 Zabezpečenie
§ 28 Vyúčtovanie
§ 30 Tajomstvo hry
Dátum účinnosti do: 29.02.1992

References: § 2
 § 2
 § 2
 § 2
 § 2
 § 24
 § 22
 § 4
 § 2
 § 4
 § 4
 § 23
 § 28
 § 29
 § 30
 § 43
 § 43
 § 48
 § 48
 § 19

§ 13

§ 16

§ 23

§ 28

§ 30